Euroopa Liidu Teataja L 228 , 12/09/2003 Lk 0029 - 0034



Komisjoni otsus, 8. september 2003, millega kehtestatakse seoses kodulindude salmonelloosiga lisatagatised Soome ja Rootsi saadetavate tõulindude või tõuaretuseks või tootmiseks ettenähtud ühepäevaste tibude partiide puhul (teatavaks tehtud numbri K(2003) 3190 all) (EMPs kohaldatav tekst) (2003/644/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. oktoobri 1990. aasta direktiivi 90/539/EMÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta, [1] viimati muudetud määrusega (EÜ) nr 806/2003, [2] eriti selle artikli 9a lõiget 2, ning arvestades järgmist: (1) Komisjoni 21. aprilli 1995. aasta otsust 95/160/EÜ, millega kehtestatakse seoses kodulindude salmonelloosiga lisatagatised Soome ja Rootsi saadetavate tõulindude või tõuaretuseks või tootmiseks ettenähtud ühepäevaste tibude partiide puhul, [3] on oluliselt muudetud. [4] Nimetatud direktiiv tuleks selguse ja otstarbekuse huvides kodifitseerida. (2) Komisjon on heaks kiitnud Soome ja Rootsi esitatud kodulindude salmonelloosi kontrolli käsitlevad rakenduskavad. Need programmid hõlmavad erimeetmeid tõulindude või tõuaretuseks või tootmiseks ettenähtud ühepäevaste tibude suhtes. (3) Tuleks ette näha Soome ja Rootsi poolt meetmeprogrammide alusel ettenähtud tagatistega samaväärsed tagatised. (4) Need üksikasjalikud tagatised peavad põhinema Soome ja Rootsi saadetavate lindude mikrobioloogilisel uurimisel. (5) Seoses sellega tuleks sätestada eri eeskirjad tõulindude ja ühepäevaste tibude jaoks. (6) Tuleks kehtestada proovide mikrobioloogilise uurimise kord, sätestades selleks proovivõtumeetodi, võetavate proovide arvu ja proovide uurimise mikrobioloogilise meetodi. (7) Neid tagatisi ei tohiks kohaldada linnukarja suhtes, mis on hõlmatud Soome ja Rootsi rakendatud programmiga samaväärseks tunnistatud programmiga. (8) Kolmandatest riikidest pärit partiide puhul peaksid Soome ja Rootsi kohaldama vähemalt sama rangeid impordinõudeid kui käesolevas otsuses sätestatud nõuded. (9) Käesolevas otsuses kirjeldatud meetmete puhul võetakse arvesse Euroopa Toiduohutusameti arvamust. (10) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Soome ja Rootsi saadetavate tõulindude puhul tehakse mikrobioloogiline uuring, võttes päritolukarjast proovi. Artikkel 2 Artiklis 1 osutatud mikrobioloogiline uuring tehakse I lisa kohaselt. Artikkel 3 1. Soome ja Rootsi saadetavatele tõulindudele lisatakse II lisas esitatud sertifikaat. 2. Lõikes 1 sätestatud sertifikaadi puhul: - võib sellele lisada direktiivi 90/539/EMÜ IV lisas sätestatud näidissertifikaadi nr 3 või - see võib moodustada osa esimeses taandes osutatud sertifikaadist. Artikkel 4 Soome või Rootsi saadetavad tõuaretuseks või tootmiseks ettenähtud ühepäevased tibud peavad olema koorunud tõulindude haudemunadest, mida on uuritud artiklis 2 ettenähtud viisil. Artikkel 5 1. Soome või Rootsi saadetavatele tõuaretuseks või tootmiseks ettenähtud ühepäevastele tibudele tuleb lisada III lisas esitatud sertifikaat. 2. Lõikes 1 sätestatud sertifikaadi puhul: - võib sellele lisada direktiivi 90/539/EMÜ IV lisas sätestatud näidissertifikaadi nr 2 või - see võib moodustada osa esimeses taandes osutatud sertifikaadist. Artikkel 6 Käesolevas otsuses ettenähtud lisatagatisi ei kohaldata linnukarja suhtes, mis on hõlmatud programmiga, mis on direktiivi 90/539/EMÜ artiklis 32 sätestatud korras tunnistatud samaväärseks Soome ja Rootsi rakendatavate programmidega. Artikkel 7 Otsus 95/160/EÜ tunnistatakse kehtetuks. Viiteid kehtetuks tunnistatud otsusele käsitatakse viidetena käesolevale otsusele ja neid tuleks lugeda vastavalt V lisas esitatud vastavustabelile. Artikkel 8 Käesolev otsus on adresseeritud liikmesriikidele. Brüssel, 8. september 2003 Komisjoni nimel komisjoni liige David Byrne [1] EÜT L 303, 31.10.1990, lk 6. [2] ELT L 122, 16.5.2003, lk 1. [3] EÜT L 105, 9.5.1995, lk 40. [4] Vt IV lisa -------------------------------------------------- I LISA 1. Üldeeskirjad Päritolukari tuleb isoleerida 15 päevaks. Mikrobioloogiline uuring peab hõlmama kõiki salmonelloosi serotüüpe. 2. Proovivõtumeetod ja võetavate proovide arv Proovivõtumeetod ja võetavate proovide arv on sätestatud nõukogu direktiivi 92/117/EMÜ [1] III lisa I jao II alajao A osa lõike 2 punktides b ja c ning II alajao B osas. 3. Proovide uurimise mikrobioloogilised meetodid - Proovide mikrobioloogilisel uurimisel kodulindude salmonelloosi suhtes tuleks kasutada Rahvusvahelise Standardiorganisatsiooni standardit ISO 6579:1993 või selle muudetud väljaandeid või Põhjamaade Toidu Analüüsimetoodika Komitee kirjeldatud meetodit (PTAKi meetod nr 71, 4. väljaanne, 1991) või selle muudetud väljaandeid. - Liikmesriikide vaheliste vaidluste korral analüüsitulemuste üle tuleks standardmeetodiks pidada Rahvusvahelise Standardiorganisatsiooni standardit ISO 6579:1993 või selle muudetud väljaandeid. [1] EÜT L 62, 15.3.1993, lk 38. -------------------------------------------------- II LISA +++++ TIFF +++++ -------------------------------------------------- III LISA +++++ TIFF +++++ -------------------------------------------------- IV LISA Kehtetuks tunnistatud otsused ja nende muudatused Komisjoni otsus 95/160/EÜ (EÜT L 105, 9.5.1995, lk 40) | | Komisjoni otsus 97/278/EÜ (EÜT L 110, 26.4.1997, lk 77) | üksnes artikkel 1 | -------------------------------------------------- V LISA VASTAVUSTABEL Otsus 95/160/EÜ | Käesolev otsus | Artiklid 1–6 | Artiklid 1–6 | Artikkel 7 | – | – | Artikkel 7 | Artikkel 8 | Artikkel 8 | I lisa | I lisa | II lisa | II lisa | III lisa | III lisa | – | IV lisa | – | V lisa | --------------------------------------------------